钦定古今图书集成/明伦汇编/人事典/第093卷 > 隋
## 钦定古今图书集成/明伦汇编/人事典/第093卷 > 隋

### 炀帝大业十年诏遣使分道瘗伐高丽战亡之士

按《隋书炀帝本纪》：“十年二月辛未，诏百寮议伐高丽，
数日无敢言者。戊子，诏曰：竭力王役，致身戎事，咸由
徇义，莫匪勤诚。委命草泽，弃骸原野，兴言念之，每怀
愍恻。往年出军问罪，将届辽滨，庙筭胜略，具有进止。
而谅惛凶，罔识成败。高颎愎狠，本无智谋，临三军犹
儿戏，视人命如草芥，不遵成规，坐贻挠退，遂令死亡”
者众，不及埋藏。今宜遣使人，分道收葬，设祭于辽西
郡，立道场一所，恩加泉壤，庶弭穷魂之冤，泽及枯骨，
用弘仁者之惠。

《大业　年》帝北巡收葬长安骸骨。

按：《隋书》本纪不载。按《韩洪传》，仁寿元年，突厥达头
可汗犯塞，洪拒之，遇虏于长安，虏悉众围之，洪溃围
而出，死者大半。炀帝北巡，至长安，见白骨被野，以问
侍臣，侍臣曰：“往者韩洪与虏战处也。”帝悯然伤之，收
葬骸骨，命五郡沙门为设佛供。